Oppholdet startet lovende med at vi i god tid mottok all informasjon vi trengte for ankomsten, slik at vi kom frem og inn på en veldig enkel måte, ikke noe rot etter en lang flytur. Veldig greit og enkelt :-) Og Gary sjekket med en gang vi kom frem at alt var i orden.
Leiligheten var langt bedre enn jeg hadde forventet. Større enn bildene foreslo, koselig og veldig rent og pent. Perfekt for en familie på fire. Gode senger, hyggelig kjøkken, stort kjøleskap og det du måtte trenge av kjøkkenredskaper. Bra internett var det også, så vi hadde et svare strev med å få ungene ut :-)
Leiligheten er rett i nærheten av matbutikk, og flere forskjellige gode resturanter og kafeer ligger rett i nærheten. East Village, Nolita, Little Italy og Chinatown er i gåavstand, og du kan ta nesten hvilken som helst linje på Subway-en innen en radius av 6-7 minutter. Og hvis du lurer på noe er det bare å spørre Gary, han er veldig hyggelig og svarer kjapt.
Vi fikk absolutt følelse av at Gary leier ut denne leiligheten som om han skulle bodd der selv, noe som gjorde oppholdet vårt der perfekt! En veldig bra vert!